26.3.2011 Jurnalul Oficial al Uniunii Europene L 80/19 (Acte adoptate înainte de 1 decembrie 2009, în temeiul Tratatului CE, al Tratatului UE și al Tratatului Euratom) INFORMĂRI PROVENIND DE LA INSTITUŢIILE, ORGANELE ȘI ORGANISMELE UNIUNII EUROPENE DECIZIA CONSILIULUI din 27 iulie 2009 privind încheierea de către Comunitatea Europeană a Acordului interimar între Comunitatea Europeană, Comunitatea Europeană a Cărbunelui și Oţelului și Comunitatea Europeană a Energiei Atomice, pe de o parte, și Turkmenistan, pe de altă parte, privind comerţul și aspectele legate de comerț (2011/188/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză, având în vedere propunerea Comisiei, având în vedere avizul Parlamentului European, întrucât: (1) Până la intrarea în vigoare a Acordului de parteneriat şi cooperare între Comunitățile Europene și statele membre ale acestora, pe de o parte, și Turkmenistan, pe de altă parte, semnat la Bruxelles la 25 mai 1998, se impune să fie aprobat, în numele Comunității Europene, Acordul interimar privind comerţul şși aspectele legate de comerț între Comunitatea Europeană, Comunitatea Europeană a Cărbunelui şi Oţelului şi Comunitatea Europeană a Energiei Atomice, pe de o parte, și Turkmenistan, pe de altă parte, semnat la Bruxelles la 10 noiembrie 1999. (2)  Articolul 31 din Acordul interimar privind comerţul şi aspectele legate de comerț ar trebui să fie modificat pentru a se lua în considerare noile limbi oficiale ale Comunității de la semnarea respectivului acord, prin intermediul Schimbului de scrisori între Comunitatea Europeană și Turkmenistan de modificare a Acordului interimar privind comerţul şși aspectele legate de comerț între Comunitatea Europeană, Comunitatea Europeană a Cărbunelui și Oţelului și Comunitatea Europeană a Energiei Atomice, pe de o parte, și Turkmenistan, pe de altă parte, referitor la versiunile lingvistice autentice, DECIDE: Articolul 1 Se aprobă, în numele Comunității Europene, Acordul interimar privind comerţul și aspectele legate de comerț între Comunitatea Europeană, Comunitatea Europeană a Cărbunelui şi Oţelului și Comunitatea Europeană a Energiei Atomice, pe de o parte, și Turkmenistan, pe de altă parte, precum şi anexele, protocolul și declarațiile aferente acestuia şi Schimbul de scrisori între Comu- nitatea Europeană și Turkmenistan de modificare a Acordului interimar privind comerţul şi aspectele legate de comerț între Comunitatea Europeană, Comunitatea Europeană a Cărbunelui şi Oţelului și Comunitatea Europeană a Energiei Atomice, pe de o parte, şi Turkmenistan, pe de altă parte, referitor la versiunile lingvistice autentice, care modifică articolul 31 din prezentul Acord interimar privind comerţul şi aspectele legate de comerț. Textele respective se atașează la prezenta decizie. Articolul 2 Preşedintele Consiliului este autorizat să desemneze persoanele împuternicite să semneze Schimbul de scrisori în numele Comu- nității Europene. Articolul 3 Preşedintele Consiliului efectuează în numele Comunității Europene notificarea prevăzută la articolul 32 din acordul interimar.